BBIK คว้ารางวัล CGR ดีเลิศระดับ 5 ดาว พ่วง 100 คะแนนเต็ม AGM ปี 65
BBIK ปลื้มคว้ารางวัลกำกับดูแลกิจการ "ดีเลิศ" ระดับ 5 ดาว ประจำปี 65 พร้อมได้คะแนนเต็ม 100 คะแนน ในการประเมินคุณภาพการจัดประชุมสามัญผู้ถือหุ้น
BBIK ปลื้มคว้ารางวัลกำกับดูแลกิจการ "ดีเลิศ" ระดับ 5 ดาว ประจำปี 65 พร้อมได้คะแนนเต็ม 100 คะแนน ในการประเมินคุณภาพการจัดประชุมสามัญผู้ถือหุ้น
3 พ.ย. 2565

บริษัท บลูบิค กรุ๊ป จำกัด (มหาชน) หรือ BBIK บริษัทที่ปรึกษาชั้นนำผู้ให้บริการด้านดิจิทัลทรานส์ฟอร์เมชันครบวงจร พิสูจน์ความเป็นเลิศในการดำเนินงาน หลังจากเข้าจดทะเบียนในตลาดหลักทรัพย์แห่งประเทศไทยครบรอบ 1 ปี โดยได้รับคะแนนการประเมินการกำกับดูแลกิจการในระดับ 5 ดาว หรือ “ดีเลิศ” (Excellent CG Scoring) ในโครงการสำรวจการกำกับดูแลกิจการบริษัทจดทะเบียนไทย (CGR) ประจำปี 65 ที่จัดขึ้นโดยสมาคมส่งเสริมสถาบันกรรมการบริษัทไทย (IOD) ภายใต้การสนับสนุนของตลาดหลักทรัพย์แห่งประเทศไทย และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
นอกจากนี้ บริษัทฯ ยังได้คะแนนเต็ม 100 คะแนน ในการประเมินคุณภาพการจัดประชุมสามัญผู้ถือหุ้น (AGM Checklist) ประจำปี 65 ที่ดำเนินการโดยสมาคมส่งเสริมผู้ลงทุนไทยและสภาธุรกิจตลาดทุนไทย จากบริษัทจดทะเบียนที่เข้าร่วมโครงการทั้งสิ้น 751 บริษัท ซึ่งสะท้อนถึงการให้ความสำคัญในการกำกับดูแลกิจการที่ดีภายใต้หลักบรรษัทภิบาล และความมุ่งมั่นตั้งใจที่จะพัฒนาประสิทธิภาพในการจัดประชุมผู้ถือหุ้นและผู้มีส่วนได้เสียทุกฝ่าย อันเป็นส่วนช่วยให้องค์กรเติบโตและดำเนินธุรกิจบนพื้นฐานด้านความยั่งยืน
โดยต.ค.ที่ผ่านมา BBIK ยังสามารถคว้า 2 รางวัลในงาน SET Awards 2022 มาครองได้สำเร็จ ได้แก่ รางวัลบริษัทนวัตกรรมยอดเยี่ยม (Best Innovative Company Awards) จากการเป็นผู้พัฒนานวัตกรรม LISMA LINE as SAP Mobile Application ที่เชื่อมต่อระบบ SAP เข้ากับแอปพลิเคชัน LINE เพื่อเป็นโซลูชันให้กับผู้ใช้งาน SAP และรางวัลยอดเยี่ยมด้านการระดมทุนในการเสนอขายหุ้นต่อประชาชนเป็นครั้งแรก (IPO) มูลค่าการเสนอขายไม่เกิน 3,000 ล้านบาท (Deal of the Year Awards)